ઓલપાડના કુડસદ ગામમાં વિપુલ મહેન્દ્રભાઈ પટેલ પરિવાર સાથે રહેતા હતા. જે 100 વિઘા જમીનના માલિક હતા. પરિવારમાં એક દિકરો અને એક દીકરી છે. ખેતર પર ગયેલા પિતા મોડી રાત્રિ સુધી ઘરે ન પહોંચતા પુત્ર પિતાને શોધવા નીકળ્યો હતો. દરમિયાન ખેતરની નજીકમાં વિપુલભાઈની મોપેડ (GJ-05-MN-0248) મળી આવી હતી અને નજીકમાં જ શેરડીના ખેતરમાં વિપુલભાઈ લોહીલુહાણ હાલતમાં મળી આવ્યા હતા. તેના શરીર પરથી હાથનું સોનાનું બ્રેસલેટ, 5 વીંટી, ગળામાંથી રુદ્રાક્ષની માળા ગાયબ હતી. જેના કારણે લૂંટના ઇરાદે હત્યા કરાયાના પ્રાથમિક તારણ પર પોલીસ આવી છે.